REPUBLIKA HRVATSKA Razina: 22

ZADARSKA ŽUPANIJA RKP: 35118

OPĆINA PRIVLAKA Žiro račun: 2390001 1857400004

 Matični broj: 02690314

Ivana Pavla II 46

23 233 Privlaka OIB: 86291327705

 Šifra djelatnosti: 8411

**BILJEŠKE UZ FINANCIJSKE IZVJEŠTAJE ZA RAZDOBLJE**

1. **siječnja do 30. lipnja 2023.g.**

Financijsko izvješće za razdoblje od 01. siječnja do 30. lipnja 2023. godine sastavlja se sukladno Pravilniku o financijskom izvještavanju u proračunskom računovodstvu ( Narodne novine, broj 37/22) te Okružnici o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinice lokalne i područne (regionalne) samouprave za razdoblje od 01. siječnja do 30. lipnja 2023. godine.

U obrascu PR-RAS prikazuju se podaci ostvarenja u izvještajnom razdoblju prethodne godine i uspoređuju se sa podacima izvršeno tekuće godine i u bilješkama uz obrazac PR-RAS navode se razlozi zbog kojih je došlo do većih odstupanja od ostvarenja u izvještajnom razdoblju u odnosu na prethodnu godinu.

Obrazac PR-RAS jedinice lokalne i područne (regionalne) samouprave obuhvaća prihode i primitke te rashode i izdatke proračuna.

U rashode su uključeni i plaćeni rashodi proračunskom korisniku Općine Privlaka koji se financiraju iz prihoda i primitaka proračuna.

Stanje novčanih sredstava na žiro računu i blagajni na dan 30. lipnja 2023.g iznosi 565.999,21 eura, dok stanje u blagajni iznosi 251,87 eura.

1. **Bilješke uz Izvještaj o prihodima i rashodima, primicima i izdacima (Obrazac: PR-RAS)**

**1.1. PRIHODI**

**Prihodi poslovanja** **(šifra 6)** u izvještajnom razdoblju ostvareni su u iznosu 1.476.640,06 eura što čini 92,14% prošlogodišnje realizacije. U odnosu na isto izvještajno razdoblje 2022. godine odstupanja su vidljiva na sljedećim podvrstama prihoda :

**- porez i prirez na dohodak (šifra 611)** ostvaren je u iznosu 258.475,97 eura što čini 88,6% realizacije od prethodne godine. Isti se utvrđuje i plaća temeljem odredaba Zakona o porezu na dohodak a odnosi se izravno na dohodak pojedinca, te se uvećava za prirez koje uvedu jedinice lokalne samouprave prema posebnim zakonima. Pripadnost poreza na dohodak utvrđuje se prema prebivalištu/uobičajenom boravištu poreznog obveznika. U nekim segmentima naplata je bolja u odnosu na isto razdoblje prethodne godine, međutim u 2023. godini imamo veći iznos za povrat poreza i prireza po godišnjoj prijavi poreza i prireza na dohodak. U odnosu na obrazac P2/1 koju dostavlja FINA ovi prihodi su manji za 56.102,91 eura što čini razliku između namirenja za povrat poreza za 2022.godinu te ostatka duga prema državnoj riznici za povrat poreza i prireza po godišnjoj prijavi za 2021.godinu.

**- porezi na imovinu (šifra 613)** ostvareni su u iznosu od 480.577,34 eura što 70,5% prošlogodišnje realizacije. Najznačajnije odstupanje odnosi se na prihod od porez na promet nekretnina evidenciju i naplatu kojeg vodi Porezi uprava a koji je ostvaren u iznosu od 431.427,88 eura što je 66,5% prošlogodišnje realizacije. Rezultat je to kretanja na tržištu nekretnina gdje Općina Privlaka nema utjecaja na samu naplatu. Prihod od porez na kuće odmor ostvaren je u znatno većem iznosu i to 49.149,46 eura ili 50,6 % više nego prethodne godine budući da su se naplaćivala potraživanja Općine iz prethodnih godina. Razrez poreza za kuće za odmor za 2023. godinu bio je u lipnju 2023.

-porez na promet (šifra 6142) realizirala se u iznosu od 588,33 eura, ili 8,1% više nego lani, a radi se o porezu na potrošnju.

- **pomoći iz inozemstva i od subjekata unutar općeg proračuna** **(šifra 63)** ostvareni su u iznosu od 111.121,98 eura što je 71,7 % više u odnosu na isto izvještajno razdoblje prethodne proračunske godine . Radi se o prihodima/pomoćima iz državnog proračuna s osnove fiskalnog izravnanja. Prema izračunu od strane Ministarstva financija ono na godišnjoj razini iznosi 222,244 eura, što za ovo razdoblje iznosi 111.121,98 eura.

**- prihodi od imovine (šifra 64)** ostvareni su u iznosu od 12.108,43 eura što je svega 45,3% prošlogodišnje realizacije. I dok su se kamate a vista naplatile skoro na razini prethodne godine ostali prihodi u odnosu na prethodnu godinu u ovoj podskupini prihoda naplaćeni su znatno manje. Prihod / naknada od nezakonito izgrađenih zgrada u prostoru naplaćena je u iznosu od 519,78 eura Nominalno više za 303,13 eura. Razrez za spomeničku rentu nije bio do kraja lipnja 2023.godine.

**- upravne i administrativne pristojbe (šifra 651)** ostvareni su u iznosu od 25.307,85 eura što je 85,9 % više u odnosu na isto izvještajno razdoblje prethodne godine zbog bolje naplate turističke pristojbe i drugih naknada.

**- prihodi po posebnim propisima (šifra 652)** ostvareni su u iznosu od 62.660,98 eura što je 73% više u odnosu na isto izvještajno razdoblje prethodne proračunske godine. Vodni doprinos realiziran je u iznosu od 3.615,52 eura i doznačuju ga Hrvatske vode temeljem obračuna u iznosu od 8% te Općina nema utjecaj na razrez i na naplatu ovog prihoda. Realiziran je svega 17,4% prošlogodišnje naplate. Najznačajnija odstupanja u okviru ovih prihoda odnosi **se** na ostale nespomenute prihode koji su ostvareni 14,2% od prošlogodišnje realizacije.

- **komunalni doprinosi i naknade (šifra 653)** ostvareni su u iznosu od 522.427,19 eura što je 7,7 % više u odnosu na lani zbog nominalno većih izdanih i naplaćenih Rješenja za komunalni doprinos kako za novogradnju tako i za legalizaciju bespravno sagrađenih objekata te zbog ažurnijeg praćenja i naplate ovih potraživanja.

-**683 ostali prihodi** realizirani su u iznosu od 3.371,99 eura ili 43,3% više nego prethodne godine zbog prihoda/povrata koji se odnose na više plaćeno iz prethodnih godina.

**Prihodi od prodaje nefinancijske imovine (šifra 7)** su u ovom izvještajnom razdoblju za razliku od istog izvještajnog razdoblja prethodne proračunske godine ostvareni u znatno manjem iznosu, točnije u iznosu od 15.050,80 eura ili 30,9% prošlogodišnje realizacije, a odnose se na prihod od prodaje građevinskih zemljišta. Evidentirala se druga rata naplate prihoda od prošlogodišnje prodaje zemljišta.

**Primici od financijske imovine i zaduživanja (šifra 8)** su za razliku od istog izvještajnog razdoblja prethodne proračunske godine nisu ostvareni. Naime, prethodne godine iskazali su se primici koji su se odnosili na primljeni kredit od ZABA d.d. i koji je realiziran za izgradnju dječjeg vrtića u Privlaci.

* 1. **RASHODI**

**Rashodi poslovanja (šifa 3)** za izvještajno razdoblje ostvareni su u iznosu od 1.162.918,82 eura što je 85,7 % prošlogodišnje realizacije. Veća odstupanja u odnosu na isto izvještajno razdoblje prethodne 2022. godine odnose se na slijedeće rashode:

**-rashodi za zaposlene (šifra31**) realizirani su u iznosu od 123.808,79 eura ili 9,3% više nego lani, a značajnije odstupanje imamo kod naknada za zaposlene zbog isplate jubilarne naknade te troškova prehrane.

**- materijalni rashodi (šifra 32)** ostvareni su u iznosu od 555.179,07 eura što je 77,9,2 % prošlogodišnje realizacije.

-Naknade troškova zaposlenima (šifra 321) realizirane su u iznosu od 2.527,04 eura , a najveće je odstupanje kod rashoda za stručno usavršavanje zbog manjeg pohađanja seminara i troškova prema Ministarstvu uprave i pravosuđa za državni stručni ispit.

-Rashodi za materijal i energiju (šifra 322) realizirana je u iznosu od 26.882,31 eura ili 36,1% prošlogodišnje realizacije. Odstupanje u odnosu na prethodnu godinu imamo kod uredskog materijala koji se nabavljao za potrebe Općine iako nominalno to i nije velika razlika, ali čini 42,6% više nego prethodne godine. Nadalje značajno odstupanje imamo kod 3224-materijal i dijelovi za tekuće i investicijsko održavanje gdje prekoračenje u odnosu na lani iznosi nominalno 2.729,08 eura. Uštede se bilježe na poziciji energije .

-Rashodi za usluge (šifra 323) realizirane su u iznosu od 499.003,06 eura što je 2,5% više od prošlogodišnje realizacije. Iako realizacija nije financijski značajnija u odnosu na isto razdoblje prethodne godine, odstupanja se javljaju na kontu promidžbe i informiranja koje su ostvarene više za 5.344,95 eura zbog većeg oglašavanja u tisku te protokolarnih darivanja. Isto tako ostale nespomenute usluge ostvarene su u iznosu od 31.998,43 eura što je za cca. 24.000 eura više nego lani zbog naknade za energetsku uslugu prema društvu Javna Razsvetljava. Računalne usluge iskazane na 3238 realizirane su u iznosu od 9.474,05 eura ili 59,9% više nego prethodne godine zbog većih potreba ažuriranja baze podataka odnosno prilagođavanje računalnih programa poslovnim potrebama i procesima. U odnosu na prethodnu godinu veće su i usluge tekućeg i investicijskog održavanja zbog pojačanih radova za pripremu turističke sezone (javne površine, vodovodna mreža).

-Ostali nespomenuti rashodi (šifra 329) ostvareni su u iznosu od 26.766,66 eura ili svega 18% prošlogodišnje realizacije. Prethodne godine nastali su rashodi u sudskom postupku te su se i plaćale naknade što ove godine nije slučaj. Jedino su rashodi za reprezentaciju veći zbog većih protokolarnih poslova te rashodi za članarine i norme (udruga općina).

- **financijski rashodi (šifra 34)** ostvareni su u iznosu od 12.429,70 eura što je znatno manje u odnosu na izvještajno razdoblje prethodne proračunske godine, a najznačajnija odstupanja na plaćene kamate za primljeni iznos kredita za Izgradnju i opremanje vrtića (šifra 3423). U 2023. godini plaćanje rata kamate (ugovorne ) počinje 01.travnja 2023.godine. Isto tako izvršenje rashoda za zatezne kamate znatno je manje u odnosu na lani kad je bio sudski spor u kojem su i nastale kamate za plaćanje.

**- pomoći dane u inozemstvo i unutar općeg proračuna (šifra 36)** ostvareni su u iznosu od 117.986,95 eura što čini 65,1% prošlogodišnje realizacije. Najveće financijsko odstupanje nastaje kod prijenosa dječjem vrtiću Sabunić koji je i jedini proračunski korisnik Općine. Veći prijenosi rezultat su većeg broja zaposlenih i troškova cateringa u novootvorenoj zgradi vrtića.

**- naknade građanima i kućanstvima na temelju osiguranja i druge naknade (šifra 37)** ostvareni su u iznosi od 29.779,04 eura što je za 25,5 % više u odnosu na isto razdoblje 2022. godine zbog većeg broja isplaćenih stipendija i socijalnih pomoći.

**-ostali rashodi (šifra 38)** ostvareni su u iznosu od 323.735,27 eura što je za 90,6% više u odnosu na lani. Najznačajnija odstupanja kod tekućih donacija u novcu koje su realizirane u iznosu od 83.488,12 eura nastaje zbog većih izdvajanja u sportu i prijenose DVD Privlaka. Ipak najveće odstupanje u ovoj podskupini odnosi se na kapitalne pomoći trgovačkim društvima u javnom sektoru, a koje su realizirane u iznosu od 240.247,15 eura. Ovo odstupanje nastaje zbog nastavka projekta izgradnje kanalizacijske mreže i uređaja za pročišćivanje.

 **Rashodi za nabavu nefinancijske imovine (šifra 4)** su u ovom izvještajnom razdoblju ostvareni u iznosu od 631.827,24 eura što je 59% prošlogodišnje realizacije. Najznačajnija odstupanja odnose se na:

**-zemljište (šifra 411)** realizirano je 22.077,93 eura ili 51,8% prošlogodišnje realizacije zbog manjih obveza za isplatu (manji broj ugovora).

- **građevinski objekti (šifra 421)** rashodi su ostvareni u iznosu od 524.918,91 eura ili 55,6% prošlogodišnje realizacije. Najveće odstupanje imamo kod ostalih građevinskih objekata koji su realizirani 108.232,67 eura i predstavljaju nastavak uređenja plaže Sabunike. Prvi rashodi koji se odnose na uređenje ove plaže evidentirani su u 2022.godini krajem prosinca te stoga i nemaju usporednu veličinu sa prethodnom godinom u ovom izvještajnom razdoblju. Osim toga najznačajniji rashodi za izgradnju i opremanje dječjeg vrtića bili su u 2022.godini pa je stoga i manja realizacija na kontu 4212. Ove godine u ovom izvještajnom razdoblju evidentirani su rashodi koji se odnose na isplatu po računu (razliku ) u projektu izgradnje i opremanja dječjeg vrtića u Privlaci.

- **postrojenja i oprema (šifra 422)** rashodi za nabavu postrojenja i opreme ostvareni su u iznosu od 31.540,46 eura što je nominalno više za 30.252,21 eura u odnosu na isto izvještajno razdoblje prethodne proračunske godine. Odstupanje nastaje zbog nabave opreme za potrebe Općine, ali i opreme za dječji vrtić Sabunić.

**-Prijevozna sredstva (šifra 423)** realizirana su u iznosu od 28.933,57 eura, a odnose se na nabavu službenog vozila. Prethodne godine ovih rashoda nije bilo.

**-Nematerijalna proizvedena imovina (šifre 426)** rashodi su ostvareni u iznos od 24.356,37 eura ili 69,8% prošlogodišnje realizacije. U odnosu na prethodno razdoblje evidentno je ulaganje u prostorno plansku dokumentaciju u iznosu od 6,636.14 eura (Izmjene i dopune prostornog plana Općine Privlaka). Izvršenje u ulaganje proizvedene nematerijalne imovine u skupini 426 odnosno ulaganje u projektnu dokumentaciju je znatno manje . Dok ulaganja u modernizaciju javne rasvjete iskazano na kontu 454 nije bilo u ovoj godini nego u prethodnoj pa i nema usporedne veličine.

* 1. **IZDACI**

U ovom izvještajnom razdoblju izdaci su se ostvarili u iznosu od 267.369,38 eura, dok prethodne godine nije bilo iskazanih izdataka u ovom obračunskom razdoblju. Izdaci na šifri 532 (dionice i udjeli u glavnici trgovačkih društava u javnom sektoru) iznose 199.000,00 eura i odnose se na ulaganje/dokapitalizaciju u Komunalno društvo u vlasništvu Općine. Prethodne godine isti iznos evidentiran je teku u trećem kvartalu.

Šifra 543-otplata glavnice primljenih kredita realizirana je u iznosu od 68.310,54 eura i predstavlja plaćanje rate kredita prema ZABA d.d. Isplaćeno je šest rata glavnice kredita nominalno / pojedinačne vrijednosti 11.385,09 eura, a sve prema Ugovoru i otplatnom planu banke.

Šifra 547-otplata glavnice primljenih zajmova od drugih razina vlasti realizirani su u iznosu od 58,84 eura, a predstavljaju otplatu razlike po godišnjoj prijavi poreza na dohodak i prireza za 2021. godinu.

Ukupni financijski rezultat u ovom izvještajnom razdoblju iznosi (-570.424,58 eura), a čini razliku između ostvarenih prihoda i primitaka te rashoda i izdataka.

**Bilješke uz obrazac „OBVEZE“**

V(001) početno stanje iznosi 1.591.353,96 eura.

V(006) stanje obveza na dan 30. lipnja 2023. godine iznosi 1.508.770,01 eura od čega 633,84 eura čine dospjele obveze , a 1.508.136,17 eura odnose se na nedospjele obveze.

Stanje nedospjelih obveza u iznosu od 1508.136,17 eura odnosi se na:

- obvezu za plaće 06/23 u iznosu od 19.186,73 eura

-obveze za prijevoz djelatnika s posla na posao 102,20 eura

- naknadu za uređenje voda (obveza prema Hrvatskim vodama) u iznosu od 15.064,50 eura

- ostale tekuće obveze (obveze za primljene jamčevine, više uplaćene pristojbe i sl.) u iznosu od 139.644,09 eura

- nedospjele obveze ta kredite i zajmove u iznosu od 1.354.061,42 eura. Strukturu nedospjelih obveza za kredite i zajmove čine obveze za dugoročni kredit 1.297.899,67 eura te 56.161,75 eura kao obveza prema državnoj riznici po namirenju za povrat poreza i prireza po godišnjoj prijavi poreza i prireza na dohodak za 2022. godinu.

 Zakonski predstavnik:

 Gašpar Begonja, dipl. ing.

Privlaka, 10. srpnja 2023. godine